बड़े शहरों की तर्ज पर रायगढ़ की सड़कों पर भी महिला ऑटो चालकों को आसानी से देखा जा सकता है। ढिमरापुर क्षेत्र के लक्ष्मी के ई-रिक्शा के बाद अब किरोड़ीमल नगर की ललिता बासई कुर्रे पति भारत लाल कुर्रे ऑटो की हैंडिल संभाल रही है। दो बच्चों की मां ने जब ऑटो लेकर चलाने का मन बनाया तो किसी ने सराहा तो किसी ने आलाचना की। आलोचकों ने जिले के करीब 950 पुरुष ऑटो चालकों का हवाला दिया। जिनके बीच रह कर सवारी की खोज करना व उसके गंतव्य तक सुरक्षित पहुंचाने की चुनौतियों को बयां किया। पर ललिता के इरादे टस से मस नहीं हुआ।